Lietuviškos knygos klubas
„Lietuviškos knygos klubas“ – JAV lietuvių leidykla, nuo 1947 m. veikianti Čikagoje prie Lietuvių katalikų spaudos draugijos. Įsteigė Kazimieras Aloyzas Matulaitis. Leidžia daugiausia grožinę literatūrą, mokslinius, religinius veikalus. Išleido apie 100 knygų, iš jų visus laikraščio „Draugas“ redakcijos konkursą laimėjusius romanus. Platina ir kitų JAV lietuvių leidyklų knygas. Leidykloje spausdinosi Kazys Almenas, Albinas Baranauskas, Aloyzas Baronas, Jurgis Gliauda, Juozas Kralikauskas, Algirdas Landsbergis, Alė Rūta, Birutė Pūkelevičiūtė ir kt.